Burjassot adjudica les obres de les Finques Grogues, amb un pressupost pròxim als 3 milions d’euros i data estimada d’inici al març
2025-07-24

L’Ajuntament de Burjassot ha adjudicat el contracte d’execució de les obres de rehabilitació dels 11 edificis de l’Entorn Residencial de Rehabilitació Programada (ERRP) del Barri Pintor Goya, enfront del camp de futbol de Les Palmeres. Unes obres que s’emmarquen dins del Pla de Recuperació, Transformació i Resiliència amb finançament de fons NextGenerationUE, subvenció de l’administració autonòmica i aportació municipal i dels veïns residents en l’entorn, la previsió d’inici de les mateixes en per a principis del mes de març.

Les obres a realitzar suposen la millora de la impermeabilització dels edificis, la posada de plaques solars o el canvi de finestres, entre altres. A més, també es realitzarà la millora de l’entorn físic del barri; millora que suposarà la conversió en zona de vianants de la zona i que serà consensuada amb les veïnes i els veïns. Aquesta segona fase de l’obra que afecta l’entorn encara està en tràmits de licitació.

Amb adjudicació de les obres, “fem el pas definitiu en la rehabilitació d’aquesta zona del municipi que, en breu veurà transformat el seu entorn i la condició dels seus habitatges. Esperem que les obres en les finques puguen començar durant el mes de març, i licitar en breu les obres de rehabilitació de l’entorn”, tal com ha assenyalat l’alcalde de Burjassot, Rafa García, qui també ha destacat que “veurem una transformació molt important del barri, comptant sempre amb l’opinió de les i els veïns que viuen en ell”.

L’import total d’adjudicació és de 2.913.479,40€ i està previst que el termini d’execució de les obres siga de 7 mesos des de la data d’expedició de l’acta de comprovació de replanteig.

El Consistori aportarà un milió d’euros per al desenvolupament de les millores pensant sempre que el cost per a les veïnes i els veïns afectats per les mateixes siga el mínim i la resta és finançada pels fons NextGenerationUE a través de la Direcció General d’Habitatge i Regeneració Urbana.